Éder (Portugali jalgpallur)

Éderzito António Macedo Lopes (tuntud kui Éder; sündinud 22. detsembril 1987 Guinea-Bissaus Bissaus) on Portugali endine jalgpallur (ründaja).

Klubikarjääri jooksul mängis ta muuhulgas Portugali kõrgliigaklubides Académica ja Braga, Inglismaa kõrgliigaklubis Swansea City, Prantsusmaa kõrgliigaklubis Lille ja Venemaa kõrgliigaklubis Moskva Lokomotiv. Tema jalgpallurikarjääri viimane klubi oli Saudi Araabia kõrgliigaklubi Al Raed, kus ta mängis hooajal 2021/22.

 Koondisekarjäär 
Debüüdi Portugali rahvuskoondises tegi ta 11. septembril 2012 jalgpalli MM-i valikmängus Aserbaidžaaniga."Portugal post Azerbaijan victory". UEFA.com. 11. september 2012. Vaadatud 12.07.2016 Portugali koondises mängis ta aastatel 2012–2018 kokku 35 korda ja lõi viis väravat.

Éder valiti Portugali koondisse 2014. aasta maailmameistrivõistlusteks. Esimeses kahes alagrupimängus Saksamaa ja USA-ga tuli ta mängu vahetusest. Viimast alagrupimängu Ghanaga alustas ta algkoosseisust.

Esimese värava lõi Éder koondises oma 18. mängus 16. juunil 2015 sõprusmängus Itaaliaga."Italy 0–1 Portugal: Eder fires Ronaldo-less Seleccao to victory". Goal.com. 16. juuni 2015. Vaadatud 12.07.2016

2016. aasta Euroopa meistrivõistlustel tuli ta mängu kolmes kohtumises vahetusest. Finaalis Prantsusmaaga lõi ta värava lisaajal, mis tõi Portugalile võidu ja Euroopa meistri tiitli."Ronaldota Portugal alistas võõrustaja Prantsusmaa ja võitis esimese EM-tiitli". ERR Sport. 10. juuli 2017. Vaadatud 12.07.2016

 Saavutused 
Académica
Taça de Portugal: 2011–12
Braga
Taça da Liga: 2012–13
Moskva Lokomotiv
Premjer Liga: 2017–18
Venemaa karikas: 2018–19, 2020–21
Venemaa superkarikas: 2019

Portugali koondis
Euroopa meistrivõistlused: 2016

 Viited 

Kategooria:Portugali jalgpallurid
Kategooria:SC Braga jalgpallurid
Kategooria:Lille OSC mängijad‎
Kategooria:Swansea City AFC mängijad
Kategooria:Moskva Lokomotivi mängijad
Kategooria:Primeira Liga mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1987